CELEX: C2007/183/41
Language: et
Date: 2007-08-04 00:00:00
Title: Kohtuasi C-266/07: 5. juunil 2007 esitatud hagi — Euroopa Ühenduste Komisjon versus Portugali Vabariik

4.8.2007   
            
            
               ET
            
            
               Euroopa Liidu Teataja
            
            
               C 183/24
            
         5. juunil 2007 esitatud hagi — Euroopa Ühenduste Komisjon versus Portugali Vabariik
   (Kohtuasi C-266/07)
   (2007/C 183/41)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: A. Caeiros ja J.-B. Laignelot)
   
      Kostja: Portugali Vabariik
   Hageja nõuded
   
               —
            
            
               Tuvastada, et lubades haiglajäätmete põletamist põletusrajatistes, millel ei ole kehtivat luba, on Portugali Vabariik rikkunud kohustusi, mis tulenevad 4. detsembri 2000. aasta direktiivi 2000/76/EÜ (1) jäätmete põletamise kohta artiklist 4 või teise võimalusena 5. aprilli 2006. aasta direktiivi 2006/12/EÜ (2) jäätmete kohta artiklist 9;
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   Vastavalt direktiivi 2000/76/EÜ artikli 3 tõlgendamisele koosmõjus selle direktiivi artikli 20 lõikega 2, on asjaomane põletusrajatis direktiivi 2000/76/EÜ kohaldamise eesmärgil uus põletusrajatis, mistõttu kohaldatakse direktiivi Parque de Saúde põletusrajatisele Lissabonis. Põletusrajatis võis tööd alustada üksnes pärast loa saamist, vastates nimetatud direktiivi artiklis 4 sätestatud tingimustele. Portugali ametiasutused ei ole seda nõuet täitnud.
   Igal juhul, isegi kui leitakse quod non, et asjaomast põletusrajatist tuleb direktiivi 2000/76/EÜ tähenduses käsitleda „olemasoleva põletusrajatisena” ning et seetõttu ei olnud nimetatud direktiiv selle suhtes kohaldatav, oli selle tegevuse eelduseks eelneva loa saamine vastavalt direktiivi 2006/12/EÜ artikli 9 lõikele 1.
   
      (1)  EÜT 2000, L 332, lk 91; ELT eriväljaanne 15/05, lk 353.
   
      (2)  ELT 2006, L 114, lk 9.